આ બનાવની વિગત મુજબ સેટેલાઈટમાં એસ.જી.હાઈવે પર ઈસ્કોન મંદિર કોમ્પ્લેક્ષમાં વિજયસિંહ મહાજનસિંહ ચૌધરી (૩૯) છેલ્લા સોળ વર્ષથી તેના પરિવાર સાથે રહેતો હતો. મૂળ રાજસ્થાનનો વિજયસિંહ ઈસ્કોન મંદિરમાં સિક્યુરિટી ગાર્ડ તરીકે નોકરી કરે છે. ઈસ્કોન મંદિરમાં તે ઘણા સમયથી નોકરી કરતો હોઈ તેની પત્ની અવારનવાર પૂજા કરવા મંદિરમાં આવતી હતી. તે સમયે મંદિરમાં સેવાપૂજા કરતા સુદામા નામના પુજારી સાથે પ્રેમસંબંધ બંધાયો હતો. આ અંગે વિજયસિંહને જાણ થતા તેણે પત્નીને સમજાવી હતી. તે સમયે તેણે હવે તે આમ નહી કરે તેવો ભરોસો આપ્યો હતો.